เป็นห้องอาหารบุฟเฟ่ต์ของโรงแรมศุโกศล ซึ่งผมว่าบรรยากาศโดยรวมดี ตั้งแต่ที่จอดรถจนถึงล็อบบี้ตกแต่งได้น่าสนใจ สวยงามดี ที่จอดรถก็หาไม่ยาก ห้องน้ำสะอาด ขาดแต่วิว และเพลงเพราะๆ(4.5/5)
อาหารอร่อยครับ มีความหลากหลาย สำหรับอาหารไทยแม้จะรสไม่จัดแต่ทำได้ดีโดยรวม แต่อาหารต่างชาติรสอ่อนไปมาก เช่นซาวน์เคร้าท์ ซอสสเต็ก ซาชิมิก็เกรดดี(B-B+) ไม่คาวครับ แต่ของหวานอร่อยหลายอย่าง เช่น velvet cake , tart , สาคูเปียก และไอศกรีม แต่หลายอย่างก็ไม่ดีพอ เช่น มันเชื่อมแข็งปั๋ง มากาฮงที่แน่นเกินไป และพุดดิ้งจืดๆชืดๆ
แต่ความอร่อยโดยรวมเยอะกว่า ผมให้(4/5)ครับ
เครื่องดื่มมีหลากหลาย ในไลน์มีชาและกาแฟรวมด้วยนะคับ ผมสั่งชามากินกับขนม ฟินเลยครับ และมีไวน์ของโรงแรมให้ลิ้มลองด้วยครับ(4/5)
ส่วนการบริการดีครับ เก็บจาน เสิร์ฟน้ำ เติมอาหารไม่มีขาดตกบกพร่อง(4.5/5) ขาดแต่ยังไม่ได้ทดสอบความรู้เรื่องไวน์ครับ
ราคาผมว่าตามเนื้อผ้าครับ ไม่แพงไปเมื่อเทียบกับคุณภาพ โดยเฉพาะคนรักขนม(4.5/5)
รวมไปรวมมาได้ตั้ง 4ดาวครึ่งครับ 
แม้ไม่อร่อยเทพ แต่ไม่หลุดมาตรฐาน บรรยากาศดี มีที่จอดรถ ราคาสมเหตุสมผล ก็เป็นที่ที่น่าสนใจมากครับ